Spis č.: A/2014/09659
Oznámenie o zadávaní zákazky 
v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Martin Vasko
Telefón: 055/ 64 19 320
Pracovný kontakt pre vysvetlenie oznámenia o zadávaní zákazky:
vasko@kosice.sk
Pracovný kontakt pre vysvetlenie predmetu zákazky:
zuzana.kottlerova@kosice.sk
E -mail pre podanie ponuky:  2014.09659@kosice.sk 

2.	Názov predmetu zákazky:
Monitoring médií – výber poskytovateľa služieb
Zákazka (zmluva) je na: poskytnutie služby

3.	Opis predmetu zákazky: 
Predmetom zákazky je zabezpečenie:
-	 denný monitoring médii podľa zadaných kľúčových slov, rozdelený do tematických skupín, na neobmedzený počet emailových adries
-	- prístup do klientskej databázy cez web rozhranie na základe prístupového mena a hesla, kde je možné s dodanými článkami následne pracovať - poznámkovať, hodnotiť, vymazávať, priraďovať články do pomocných výstupov, súčasťou je archívny monitoring od začiatku spolupráce, možnosť vypracovania kvantitatívnej a kvalitatívnej štatistiky v „štatistickom“ module, export vybraných článkov vo viacerých súboroch a pod.
-	prepisy publicistických relácii elektronických médií, 
-	prepisy cudzojazyčných (národnostných) titulov do slovenského jazyka,
-	monitoring lokálnych médií v rámci kraja,
-	neobmedzený on-line prístup do archívnej databázy informácii do roku 2010, počas 24 hodín,
-	ad hoc monitoring,
-	krízový monitoring,
-	prepisy podľa individuálnych požiadaviek objednávateľa, 
-	pridanie média bez navýšenia ceny

4.	Predpokladaná hodnota zákazky (bez DPH): 4000,- € 

5.	Základné zmluvné podmienky: 
-	Miesto poskytnutia služieb: 	Magistrát mesta Košice, Tr. SNP 48/A, Košice
-	Lehota poskytovania služieb: od účinnosti zmluvy do 31.12.2015 
-	Splatnosť faktúr: 		30 dní odo dňa doručenia faktúry. Záloha sa neposkytuje.

6.	Lehota na predkladanie ponúk: do 5.2.2014, do 13.00 hod.

7.	Stanovenie ceny
Do ceny je potrebné zahrnúť všetky náklady Dodávateľa spojené s poskytovaním služieb. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č.1 a poslať výlučne na uzamknutý e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti:
V ponuke je potrebné predložiť:
Doklady: 
1.	Kópiu dokladu o oprávnení na poskytnutie služby - výpis zo živnostenského, resp. obchodného registra.    
2.	Zoznam zákaziek za posledné 3 roky (2011 - 2013), s uvedením odberateľov, ktorým úspešne poskytoval služby obdobného charakteru. Uchádzač musí preukázať poskytovanie služby minimálne piatim odberateľom v minimálnom finančnom objeme 2000 Eur bez DPH ročne na jednu zákazku.
Podmienky účasti sú nasledovné: 
1.	Uchádzač musí týmto dokladom preukázať, že je oprávnený poskytovať požadovanú službu.
2.	Uchádzač musí preukázať, že je spôsobilý na plnenie požadovaných služieb.
   
11.	Kritéria na hodnotenie ponúk sú: ekonomicky najvýhodnejšia ponuka. Spôsob hodnotenia kritérií je nasledovný: Úspešným uchádzačom bude ten, kto bude mať ekonomicky najvýhodnejšiu ponuku: 
-	počet predložených uskutočnených zákaziek za posledné 3 roky, ktoré spĺňajú podmienky uvedené v bode 10.2 – váha kritéria: 50% (max. 50 bodov)
-	predchádzajúce skúsenosti s uchádzačom – váha kritéria: 20% (max. 20 bodov)
-	najnižšia ponúknutá paušálna cena za služby/mesiac s DPH  – váha kritéria: 30% (max. 30 bodov)
Verejný obstarávateľ uzatvorí zmluvu s uchádzačom, ktorý splní podmienky účasti, umiestni sa na niektorom z prvých troch miest v poradí uchádzačov a jeho ponuka nebude obsahovať hodnotu plnenia o viac než 20%, než je hodnota plnenia uchádzača, ktorý sa umiestnil ako prvý v poradí.

12.	Prijatie ponuky:
S úspešným uchádzačom bude uzatvorená zmluva o dielo na poskytnutie služieb. 

13.	Verejný obstarávateľ môže pred podpisom zmluvy alebo uplatnenia objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb a ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

....................................................
									Riaditeľ magistrátu

Prílohy: 
1.	Formulár na ponuku